Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Erillisissä terrori-iskuissa kuoli yksi IDF-sotilas ja seitsemän haavoittui, -
ja yksi siviili kuoli.
Puolustusministeri Joav Gallant kertoi arvostavansa syvästi -
USA:n tukea Israelin oikeudelle puolustautua terrorismia vastaan.
Iranin ulkoministeri Hossein Amir-Abdollahian -
vannoi käydessään Damaskoksessa, että Iran vastaa vielä -
Israelin väitettyihin Syyria-iskuihin.
Uhkaukset Israelin sekä islamistisen Hamasin, PIJ:n ja Hizbollahin välillä -
eivät näytä pelottavan kumpaakaan osapuolta.
Päinvastoin palestiinalaisten terrori- iskut viime vuorokauden kuluessa -
ovat saaneet Israelin johtajat tukemaan -
niiden islamistijohtajien kohdennettua tappamista, -
jotka ovat ohjanneet iskuja israelilaisia vastaan.
Eilen noin iltayhdeksältä -
14-vuotias Itä-Jerusalemin Beit Hanina -lähiön asukas -
saapui Jerusalemin keskustaan teräase mukanaan -
ja aikoi suorittaa kansallismielisen terrori-iskun.
Poliisitutkinnan mukaan palestiinalais- nuori otti teräaseen esiin -
Shi’vtei Jisraelin raitiotiepysäkillä -
ja puukotti 25-vuotiasta israelilaista, joka sai kohtalaisia vammoja.
Jotkut aseettomat sivulliset pyrkivät pitämään terroristin loitolla, -
ja naiset ja lapset poistuivat heti paikalta.
Onneksi vapaalla ollut rajapoliisi näki iskun lähestyvästä raitiovaunusta.
Matkustin raitiovaunulla keskusasemaa kohti, -
kun huomasin ihmisten kiljuvan ja pakenevan.
Tunnistin teräasetta kantavan terroristin juoksemassa ihmisiä päin.
Käskin raitiovaunun pysähtyä ja nousin pois heti omaa asettani valmistellen.
Saavuin terroristin luo parin siviilin taistellessa häntä vastaan.
Laukaisin pari luotia terroristin suuntaan ja neutraloin hänet.
Käskin väen pois terroristin luota ja hoidin tilanteen eteenpäin.
Haavoittunut israelilainen siirrettiin lähisairaalaan kohtalaisessa tilassa.
Terroristi menehtyi haavoihinsa.
Viime yönä tehtiin operaatio, -
jolla turvattiin juutalaisten pääsy Joosefin haudalle Nablusista itään.
IDF-upseeri ja kolme sotilasta saivat eriasteisia vammoja, -
kun omatekoinen räjähde laukesi panssaroidun auton vieressä.
Upseeri ja kaksi sotilaista saivat lieviä vammoja.
Kolmas sotilas vietiin sairaalaan kohtalaisessa tilassa.
Räjähde oli sijoitettu turva- asioissa käytettävän tien varteen -
eikä hauta-alueelle vievälle päätielle.
Hyökkääjät käyttivät ensin kevyitä aseita ja omatekoisia räjähteitä.
Kun sotilaat olivat nousseet autosta vastatakseen tuleen, -
voimakas räjähde laukaistiin etänä, ja samalla palestiinalaismilitantit -
tulittivat raskaasti haavoittuneita sotilaita.
Apuvoimia saapui pian paikalle, ja noin tunnin yhteenoton jälkeen -
Punainen Puolikuu ilmoitti 39 palestiinalaisen haavoittuneen.
Muut Israelin joukot eivät haavoittuneet.
Iranin kätyri Palestiinalainen islamilainen jihad, PIJ, -
ilmoittautui räjähteen laukaisijaksi.
Viime yönä IDF, Shin Bet ja rajapoliisin erikoisjoukot -
tekivät mittavia terrorismin vastaisia toimia Juudeassa ja Samariassa -
ja pidättivät yhteensä 17 terrorismista epäiltyä henkilöä.
Lisäksi operaation aikana paikannettiin ja takavarikoitiin paljon aseita, -
mukaan lukien aseiden valmistuslaitos.
Tänä aamuna tapahtui vielä yksi terrori-isku Modi'inin kaupungissa, -
kun palestiinalainen ajoi kuorma- autolla päin IDF-sotilaiden ajoneuvoa.
Vaikea aamu täällä iskupaikalla ja yleisesti ottaen.
Terroristi ajoi kuorma-autolla -
idästä länteen päin.
Lähellä Maccabimin rajanylityspaikkaa terroristi huomasi kolme sotilasta, -
jotka luultavasti eivät olleet suorittamassa mitään operaatiota, -
ja kiihdytti heitä kohti ajaen heitä päin.
Kaikki kolme sotilasta saivat vammoja, ja heidät siirrettiin sairaalaan.
Terroristi jatkoi Na'alinin rajanylityspaikkaa kohti.
Shilatin risteyksessä hän kääntyi oikealle ja jatkoi Na'aliin päin, -
missä turvavartijat tunnistivat hänet ja ampuivat häntä.
Terroristi neutraloitiin, ja hänen tilansa on nyt kriittinen.
Myös terroristi vietiin sairaalaan jatkohoitoon.
Apulaispoliisikomentaja Avi Biton jatkoi, -
että palestiinalaisterroristilla oli voimassa oleva työlupa Israeliin.
Terroristin henkilöllisyys on tiedossamme.
Hän on 41-vuotias Länsirannan alueiden palestiinalaisasukas, -
jolla oli työlupa Israeliin.
Valitettavasti yksi IDF-sotilas sai surmansa törmäyksessä, -
kun taas kolme muuta sotilasta evakuoitiin sairaalaan.
He olivat saaneet eriasteisia vammoja, ja yhden tila on kriittinen.
Israelin talousministeri Betsalel Smotrich, -
jolla on myös ministerinsalkku puolustusministeriössä, -
vannoi iskupaikalla, että Israel sotii terrorismia vastaan kaikin voimin.
Taistelemme terrorismia vastaan niin tukija- kuin tekijätasolla -
kaikin voimin.
Israel on vannonut tehostavansa edelleen terrorismin vastaista sotaa.
Sen sijaan islamistinen Hamas -
ylisti israelilaisten vastaisten iskujen olleen "sankarioperaatioita", -
mutta ei ilmoittautunut olleensa iskujen takana.
Sitten New Yorkiin, missä Israelin puolustusministeri Joav Gallant -
tapasi USA:n hallitusviranomaisia:
Valkoisen talon Lähi-idän ja Pohjois- Afrikan koordinaattori Brett McGurkin, -
Lähi-idän asioiden apulaisulkoministeri Barbara Leafin -
ja USA:n YK-suurlähettiläs Linda Thomas-Greenfieldin.
McGurkin tapaamisen aikana Gallant otti esiin, -
miten tärkeää on laajentaa Abraham-sopimuksia -
koskemaan uusia kumppaneita Lähi-idässä.
Hän painotti myös turvallisuusjärjestelyjen tärkeyttä.
Lisäksi Gallant kertoi USA:n viranomaisille Iranin toimista, -
jotka heikentävät vakautta koko Lähi-idän seudulla.
Hän painotti Israelin puolustavan kansalaisiaan kaikkia uhkia vastaan -
ja kertoi arvostavansa syvästi -
USA:n tukea Israelin oikeudelle puolustautua terrorismia vastaan -
ja sitoutumista Israelin turvallisuuteen.
Sitten Damaskokseen, missä Syyrian ulkoministeri Faisal Mekdad -
tapasi Iranin ulkoministeri Hossein Amir-Abdollahianin.
He keskustelivat muun muassa -
yhteisistä pyrkimyksistä vastustaa Israelia ja USA:ta.
Iran pyrkii useimmilla välineillään -
juurtumaan sotilaallisesti muun muassa Syyriaan.
Se esimerkiksi siirtää edistyneitä aseita kaupallisilla lennoilla.
Iran näyttää menettävän kärsivällisyytensä.
Iran ei ole vastannut satoihin Israelin tekemiin iskuihin, -
koska Iran selvästi pelkää Israelin koston seurauksia.
Siitä huolimatta Aleppon lentokentälle tehdyn viime ilmaiskun jälkeen -
Amir-Abdollahian kertoi Iranin vastaavan pommituksiin, -
joista Syyria on syyttänyt Israelin ilmavoimia.
Tuomitsen vahvasti Israelin hyökkäykset -
Aleppon lentoasemalle ja Syyrian siviilialueille.
Vakuutan, että Israelin rikolliset hyökkäykset -
Lähi-idän maihin -
eivät jää vaille vastausta.
Amir-Abdollahianin toistamien Israelille esitettyjen uhkausten lisäksi -
hän kehotti uhmakkaasti USA:n asevoimia ja johtoa -
lähtemään Lähi-idän seudulta.
Hän väitti, että edes strategisesti sijoitetut amerikkalaisjoukot -
eivät voi estää Iranin salakuljetuksia.
Kehotamme amerikkalaissotilaita palaamaan sinne mistä tulivat.
Kehotamme USA:n johtajia jättämään Lähi-idän rauhaan.
Kukaan ei voi katkaista teitä, -
jotka yhdistävät Lähi-idän valtiot.
Iranin ulkoministeri esitti kommenttinsa -
sen jälkeen kun Pentagonin varalehdistösihteeri Sabrina Singh -
oli korostanut, että USA:n viime joukkojensiirrot Lähi-itään, -
mukaan lukien 3 000 merijalkaväen sotilasta ja muita resursseja -
pysyvät räjähdysherkällä alueella, kunnes Iran muuttaa toimintaansa.
Kiitos seurasta!
Tahdon korostaa, että TV7 Israel toimii lahjoitusten varassa.
Jos tuotantomme on siunannut sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljien ja siskojen puolesta -
sekä rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa! Huomiseen.
Suomennos: Maija Tuukkanen